section_heading: Radnja
paragraph_text: Lažna psihijatrica Blanche Tyler (Barbara Harris) i njen partner George Lumley (Bruce Dern) pokušavaju pronaći Edwarda, nestaloga nećaka bogate stare žene Julije Rainbird (Cathleen Nesbitt). Julijina nedavno preminula sestra dala je dječaka na usvajanje, ali Julia ga sada želi proglasiti svojim nasljednikom i platit će Blanche 10,000 dolara ako ga uspije pronaći. Blanche, uz pomoć svoga partnera, taksista, otkriva Edwardovu grobnicu, koja je lažna, jer je Edward krivotvorio svoju smrt. Dok nastavljaju slijediti trag nasljednika, Blanche i njen partner George postanu upleteni u otmicu zemljišta, krađu nakita i ubojstvo.